จะคันตามน่องขา เฉพาะน่องขาเท่านั้น ทั้งสองข้าง จะมีเม็ดเล็กๆ ขึ้นเต็มไปหมด คล้ายๆเม็ดสิวผด คันมากช่วงกลางคืน มันคืออะไรคะ
สวัสดีค่ะ การวินิจฉัยที่เป็นไปได้-ตุ่มถูกแมลงกัด ทำให้คัน เป็นตุ่มแดง-ผื่นผิวหนังอักเสบจากภายในร่างกาย เป็นตุ่มแดงคัน อาจขึ้นตามข้อพับได้-ผื่นผิวหนังอักเสบจากสาเหตุภายนอก เช่นแพ้สบู่ โลชั่น ที่ใช้-ผิวหนังแห้ง ทำให้คันได้เช่นกันแนะนำหากมีตุ่มเป็นมากที่ขา ลุกลาม มีเลือดหรือหนองไหล ควรพบแพทย์เพื่อตรวจเพิ่มเติมให้ได้การวินิจฉัยที่แน่นอน การรักษาต้องดูก่อนว่ามีการติดเชื้อร่วมด้วยหรือไม่ หากเป็นแค่ผื่นผิวหนังอักเสบธรรมดาจะใช้ยาทากลุ่มสเตียรอยด์ทาเฉพาะที่การดูแลตัวเองเบื้องต้น ไม่ควรแกะเกาตุ่มที่เป็น ใช้น้ำเปล่าสะอาดล้างภายนอกได้ งดการใช้สบู่หรือโลชั่นที่สงสัยว่าแพ้ รับประทานยาแก้คันได้ ใส่เสื้อผ้าสบายๆไม่อับชื้น หลีกเลี่ยงการถูกแมลงกัด